Es signa el conveni de col·laboració per a la XXXI edició dels Premis Universitaris Alaquàs i Aldaia
12/05/2016

# Es signa el conveni de col·laboració per a la XXXI edició dels Premis Universitaris Alaquàs i Aldaia

*   12/05/2016
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=15541

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15541%2F0&title=Ajuntament%20d%27Alaqu%C3%A0s.%20Premsa.Es%20signa%20el%20conveni%20de%20col%C2%B7laboraci%C3%B3%20per%20a%20la%20XXXI%20edici%C3%B3%20dels%20Premis%20Universitaris%20Alaqu%C3%A0s%20i%20Aldaia)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15541/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15541/12052016signatura_conveni-01_1_Form_4.jpg)](https://www.alaquas.org/ficheros/documentos/2016/2/15541/12052016signatura_conveni-01_1_Form_10.jpg "<a href='https://www.alaquas.org/ficheros/documentos/2016/2/15541/12052016signatura_conveni-01_1_Form_10.jpg' target=_blank><i class='fa fa-external-link' aria-hidden='true'></i>.Es signa el conveni de col·laboració per a la XXXI edició dels Premis Universitaris Alaquàs i Aldaia</a>")

Els Ajuntaments d'Alaquàs i Aldaia, Caixa Popular i l'Agrupació Comarcal d'Empresaris aposten una edició més pel reconeixement dels treballs universitaris que posen en valor la riquesa cultural i social d'ambdós municipis

L’Alcaldessa d’Alaquàs Elvira García Campos, l’Alcalde d’Aldaia, Guillermo Luján Valero, la directora de l’oficina de Caixa Popular a Aldaia, en representació d’aquesta entitat bancària, Pilar Molina Salinas i el president de l’Agrupació Comarcal d’Empresaris, Fidel Blasco Miota, van signar el dimecres 11 de maig el conveni de col·laboració per a la XXXI edició dels Premis Universitaris convocats per aquestes quatre entitats amb la col·laboració dels instituts de les dues poblacions per tal de posar en valor la riquesa cultural i social d’aquestes poblacions i reconèixer el treball dels universitaris.

Amb la signatura d’aquest acord, totes les entitats implicades es comprometen una vegada més a continuar apostant pels projectes d’investigació inèdits portats a terme per estudiants universitaris i que faciliten el coneixement de la realitat humana, social, econòmica o cultural de les poblacions d’Alaquàs i d’Aldaia.

Aquesta iniciativa va ser creada ara fa 31 anys amb l’objectiu de premiar el treball inèdit dels universitaris fomentant al mateix temps el coneixement dels municipis. La convocatòria, que estableix un premi de 3000 euros per al guanyador, ha estat des dels seus orígens tot un èxit i ha afavorit el desenvolupament de treballs de gran qualitat investigadora.

En l’edició d’enguany s’han presentat un total de 10 treballs d’investigació. Les entitats convocants, Ajuntament d'Alaquàs, Ajuntament d'Aldaia, Agrupació Comarcal d'Empresaris i Caixa Popular, amb el recolzament de les entitats col·laboradores: I.E.S. Beatriu Sivera d’Aldaia, I.E.S. Carles Salvador d’Aldaia, I.E.S. Salvador Gadea d’Aldaia, I.E.S. Clara Campoamor d’Alaquàs i l’I.E.S. Faustí Barberà d’Alaquàs, es troben ara en la fase de selecció del projecte a desenvolupar.